Putin praler af nye atomvåben: De kan ikke stoppes af raketskjold
Rusland har testet en række nye atomvåben, som ikke vil kunne stoppes af fjendtlige raketskjolde, siger Ruslands præsident.
Foto: YURI KADOBNOV
Torsdag d. 01. marts 2018, kl. 12.06
Opdateret torsdag d. 01. marts 2018, kl. 12.33
Præsident Vladimir Putin siger, at Rusland har testet en række nye atomvåben, som ikke vil kunne stoppes af fjendtlige raketskjolde.
Som reaktion på USAs raketskjold har russerne lanceret nye rakettyper - blandt andet store interkontinentale raketter og nye typer af torpedoer. Ingen af disse våben vil kunne stoppes af eksisterende raketskjolde, siger Putin.
Et af de nye interkontinentale ballistiske missiler, som kaldes Sarmat, skal være bedre end dets forgængere både med hensyn til rækkevidde og antallet af sprænghoveder.
Den russiske præsident, der havde viet omkring halvdelen af sin tale til at tale om våben og sikkerhedspolitik, understreger, at Rusland ikke har til hensigt at angribe noget land.
»Ruslands egen nukleare doktrin indebærer, at atomvåben kun anvendes som forsvar mod atomangreb,« fastslår han, og gør det klart, at Rusland vil opfatte et atomangreb på dets allierede som et atomangreb på Rusland.
Den russiske finansminister, Anton Siluanov, siger, at Rusland ikke har nogen intentioner om at øge dets forsvarsbudget.
Rusland vil forbedre og modernisere sin militære infrastruktur i Arktis for at beskytte sine interesser, siger Putin videre.
Putin siger, at russerne er ved at udvikle små atomsprænghoveder, som kan medføres af krydsermissiler. Han siger, at russerne også har udviklet en undervandsdrone med ubegrænset rækkevidde. Den vil kunne ramme både hangarskibe og flådebaser.
Putin lover også den russiske befolkning bedre levestandard, mere udvikling og mere fornyelse i talen, der tillægges særlig stor betydning i år, fordi den holdes kort tid før det russiske præsidentvalg den 18. marts.
Putin betoner, at det er afgørende, at Rusland får skabt bedre forhold for befolkningen, så der sikres en stabil befolkningstilvækst i de kommende ti år.
Eksperter: Putin vil vende fattigdom og økonomi i sin tale
Putin giver ordre til humanitær pause i syriske Ghouta
Ljudmila arbejdede undercover på Putins troldefabrik: »Målene var hver dag de samme – Ukraine, EU og USA«
Rusland, danske medier og Marie Krarups manglende nuancer
Cybertruslen og den rå virkelighed
Claus Hjort Frederiksen: Russerne er mestre i at forvride virkeligheden – cyberspace er den ny kampplads
De skulle skabe splid i USAs politiske system: Det ved vi om de 13 tiltalte russere
Putin vil se USA's beviser for at retsforfølge hackere
Var det Putins kolde hævn, som nåede eks-spionen i Salisbury?
Putin-talsmand afviser kendskab til forgiftet eks-spion
Marie Krarup om Putins nye atomvåben: Rusland er ikke længere en fuld, halvdød mand i ringhjørnet
Rusland og USA indleder et atomkapløb, der minder om den værste tid under Den Kolde Krig